CELEX: 32003L0065
Language: sk
Date: 2003-07-22 00:00:00
Title: Smernica 2003/65/ES Európskeho parlamentu a Rady z 22. júla 2003, ktorou sa mení a dopĺňa smernica Rady 86/609/EHS o aproximácii zákonov, iných právnych predpisov a správnych opatrení členských štátov týkajúcich sa ochrany zvierat používaných na pokusné a iné vedecké účelyText s významom pre EHP.

Dôležité právne oznámenie

|

32003L0065

Úradný vestník L 230 , 16/09/2003 S. 0032 - 0033

		Smernica 2003/65/ES Európskeho parlamentu a Radyz 22. júla 2003,ktorou sa mení a dopĺňa smernica Rady 86/609/EHS o aproximácii zákonov, iných právnych predpisov a správnych opatrení členských štátov týkajúcich sa ochrany zvierat používaných na pokusné a iné vedecké účely(Text s významom pre EHP)EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 95,so zreteľom na návrh Komisie [1],so zreteľom na stanovisko Európskeho hospodárskeho a sociálneho výboru [2],konajúc v súlade s postupom stanoveným v článku 251 Zmluvy [3],keďže:(1) Dňa 23. marca 1998 Rada prijala rozhodnutie 1999/575/ES o uzatvorení Európskeho dohovoru o ochrane stavovcov využívaných na pokusné a iné vedecké účely [4] (ďalej len "dohovor") spoločenstvom.(2) Smernica Rady 86/609/EHS [5] je vykonávacím nástrojom dohovoru, ktorý zahŕňa tie isté ciele ako dohovor.(3) Príloha II k smernici 86/609/EHS, ktorá obsahuje zásady pre umiestňovanie a starostlivosť o zvieratá, preberá dodatok A k dohovoru. Ustanovenia obsiahnuté v dodatku A k dohovoru a prílohe k uvedenej smernici sú technickej povahy.(4) Je nevyhnutné zabezpečiť konzistentnosť príloh k smernici 86/609/EHS s najnovším vedeckým a technickým rozvojom a výsledkami výskumu v predmetných oblastiach. V súčasnosti sa zmeny k prílohám môžu prijímať len dlho trvajúcim postupom spolurozhodovania s tým následkom, že ich obsah zaostáva za najnovším vývojom v danej oblasti.(5) Opatrenia potrebné na vykonávanie tejto smernice je potrebné prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu [6].(6) Smernica 86/609/EHS by sa mala v súlade s tým zmeniť a doplniť,PRIJALI TÚTO SMERNICU:Článok 1Do smernice 86/609/EHS sa vkladajú tieto články:"Článok 24aOpatrenia potrebné na vykonávanie tejto smernice, ktoré sa vzťahujú na ďalej uvedené záležitosti, sa prijmú v súlade s regulačným postupom stanoveným v článku 24b ods. 2:- prílohy k tejto smernici.Článok 24b1. Komisii pomáha výbor.2. Tam, kde je uvedený odkaz na tento odsek, uplatnia sa články 5 a 7 rozhodnutia 1999/468/ES so zreteľom na ustanovenia jeho článku 8.Lehota uvedená v článku 5 ods. 6 rozhodnutia 1999/468/ES sa stanovuje na tri mesiace.3. Výbor prijme svoj rokovací poriadok."Článok 2Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 16. septembra 2004. Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť dňom jej uverejnenia v Úradnom vestníku Európskej únie.Článok 4Táto smernica je adresovaná členským štátom.V Bruseli 22. júla 2003Za Európsky parlamentpredsedaP. CoxZa RadupredsedaG. Alemanno[1] Ú. v. ES C 25 E, 29.1.2002, s. 536.[2] Ú. v. ES C 94, 18.4.2002, s. 5.[3] Stanovisko Európskeho parlamentu z 2. júla 2002 (zatiaľ neuverejnené v úradnom vestníku), spoločná pozícia Rady zo 17. marca 2003 (Ú. v. ES C 113 E, 13.5.2003, s. 59) a rozhodnutie Európskeho parlamentu z 19. júna 2003 (zatiaľ neuverejnené v úradnom vestníku).[4] Ú. v. ES L 222, 24.8.1999, s. 29.[5] Ú. v. ES L 358, 18.12.1986, s. 1.[6] Ú. v. ES L 184, 17.7.1999, s. 23.--------------------------------------------------